text: Hus nedbrændt i Læborg
  21 maj 2013 kl. 08.27
  Et parcelhus i Læborg blev natten til tirsdag ødelagt af brand. Politiet siger, der ikke er noget mistænkeligt ved branden. Formentlig har der været en fejl i el-systemet.
  Huset var under ombygning, og der var ingen beboere i huset. Ilden stod op gennem taget, da brandvæsenet kom. Huset kunne ikke reddes, men brandvæsenet forhindrede, at ilden bredte sig til en staldbygning, der er bygget sammen med huset.
  Hele tag-konstruktionen blev taget ned for at sikre, at ilden var slukket.
  